**COMUNA VALEA IERII S.C. \_\_\_\_\_\_\_\_\_\_\_\_\_\_\_\_\_**

**Nr. \_\_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_/\_\_\_\_\_\_\_\_\_\_\_**

**CONTRACT DE VÂNZARE – CUMPĂRARE**

**MASĂ LEMNOASĂ PE PICIOR**

**Capitolul I. PĂRŢILE CONTRACTANTE**

**1.1. COMUNA VALEA IERII**, cu sediul în loc. Valea Ierii, Judeţul Cluj, Nr. 50, Cod poştal 407585, telefon , fax 0374 961 930, având atribuit CF 5562115, având cont IBAN nr. RO14TREZ21921300250XXXXX, deschis la Trezoreria Municipiului Turda, existând şi funcţionând potrivit legislaţiei Statului Român, reprezentată legal prin Primar Duma Gabriel Alexandru , în calitate de VÂNZĂTOR,

Şi

**1.2. S.C…………...,** cu sediul în ………….., Judeţul ………., Nr. ….., Cod poştal …, telefon ………….., E-mail ………….., înmatriculată………………….., având cont IBAN nr. ………………………., deschis la ……………………… , existând şi funcţionând potrivit legislaţiei Statului Român , reprezentată legal de ………………, cu funcţia de administrator, în calitate de CUMPĂRĂTOR,

au convenit să încheie prezentul contract de vânzare - cumpărare.

**Capitolul II. OBIECTUL CONTRACTULUI**

**2.1.** Obiectul prezentului contract îl constituie vânzarea - cumpărarea masei lemnoase pe picior aferentă **APV nr. ……..,** **cu un volum brut de …….. mc, la prețul de …….. lei/mc**, pentru anul de producţie 2018, adjudecata de cumpărător conform Procesului verbal de licitaţie înregistrat la vânzător sub nr. ………………………...

**2.2.** Predarea-primirea, recoltarea, colectarea, scos-apropiatul şi transportul, de către cumpărător, a masei lemnoase pe picior specificată la pct. 2.1., se face în conformitate cu prevederile prezentului contract şi ale reglementărilor legale în vigoare.

**2.3.** Obiectul contractului, aşa cum este definit la punctul 2.1. şi punctul 2.2., se completează, cu respectarea prevederilor Regulamentul aprobat prin Hotărârea Guvernului nr. 715/2017, pentru masa lemnoasă aferentă eventualelor prejudicii de exploatare şi/sau a produselor accidentale apărute pe suprafaţa partizii/partizilor şi constituite din arbori afectaţi de factori biotici sau abiotici a căror recoltare nu poate fi amânată, precum şi cu masa lemnoasă aferentă căilor şi instalaţiilor de scos - apropiat aprobate legal a fi realizate, conform actelor adiționale încheiate la prezentul contract.

**2.4.** Parametrii cantitativi, tehnici şi de calitate pentru masa lemnoasă aferentă partizii / partizilor care face / fac obiectul prezentului contract sunt cuprinşi în actul de punere în valoare nr. \_\_\_\_\_\_\_\_\_\_\_\_\_\_\_\_ , conform Anexei nr. 1 la prezentul contract.

**Capitolul III. DURATA CONTRACTULUI.**

**3.1.** Prezentul contract intră în vigoare la data înregistrării la vânzător (ulterior semnării de către părţi) şi îşi încetează valabilitatea la maximum 60 de zile de la expirarea termenului/termenelor de reprimire prevăzut/prevăzute in autorizatiile de exploatare dar nu înaintea achitării tuturor obligațiilor ce decurg din prezentul contract.

**3.2.** În situaţii de forţă majoră, de calamităţi naturale sau fenomene climatice care împiedică desfăşurarea normală a procesului de exploatare forestieră, constatate în condiţiile reglementărilor legale în vigoare şi înregistrate în sistemul informaţional SUMAL, durata prezentului contract poate fi prelungită, cu acordul părţilor, prin act adiţional încheiat anterior încetării valabilităţii acestuia.

**3.3.** În situaţii deosebite, atunci când condiţiile meteorologice conduc la întârzierea intrării în vegetaţie, termenul de exploatare poate fi prelungit cu maximum de zile prevăzut în instrucţiunile în vigoare, cu notificarea structurii teritoriale a autorităţii publice centrale care răspunde de silvicultură, în termen de maximum 5 zile calendaristice de la data prelungirii. În astfel de situaţii se va încheia act adiţional la prezentul contract.

**Capitolul IV. VALOAREA CONTRACTULUI ŞI PREŢUL MASEI LEMNOASE.**

**4.1.** Valoarea totală a masei lemnoase care face obiectul prezentului contract este de **\_\_\_\_\_\_ lei,**  plătibilă vânzătorului de către cumpărător anterior autorizarii si predarii spre exploatare conform graficului stabilit de comun acord.

**4.2** Valoarea contractului prevăzută la punctul 4.1. de mai sus, se completează cu valoarea masei lemnoase prevăzută la punctul 2.3., conform actelor adiţionale încheiate la prezentul contract.

**Capitolul V. MODALITĂŢI ŞI CONDIŢII DE PLATĂ, GARANŢIA DE BUNĂ EXECUŢIE.**

**5.1.** Contravaloarea masei lemnoase pe picior care face obiectul prezentului contract, în sumă totală de **\_\_\_\_\_\_ lei,** se plăteşte vânzătorului prin virament astfel:50 %în termen de maxim 5 zile de la semnarea acestui contract, în baza facturii emise de vânzător și 50 % după exploatarea cantității de 300 mc. Predarea partizii/partizilor spre exploatare se va face numai dupa achitarea contravalorii acesteia conform celor de mai sus.

**5.2.** Vânzătorul are dreptul de a emite pretenţii asupra garanţiei de bună execuţie, oricând pe parcursul derulării contractului, în cazul în care cumpărătorul nu îşi îndeplineşte obligaţiile asumate prin contract. În cazul în care cumpărătorul nu achită factura emisă de vânzător la termenul scadent, vânzătorul poate emite pretenții asupra garanției de bună execuție, în limita sumelor neachitate. Anterior emiterii pretenţiei asupra garanţiei de bună execuţie, vânzătorul are obligaţia de a notifica pe cumpărător, precizând obligaţiile băneşti care nu au fost onorate.

**5.3.** Dacă pe parcursul derulării contractului se folosesc sume din garanţia de bună execuţie, în condiţiile prezentului contract, cumpărătorul este obligat să reconstituie garanţia de bună execuţie la nivelul iniţial, în termen de 5 zile calendaristice.

**5.4.** În cazul în care se încheie acte adiţionale la contract, prin care se prelungeşte durata acestuia, în condiţiile prevederilor legale, se va prelungi în mod corespunzător şi perioada de valabilitate a garanţiei de bună execuţie.

**5.5.** În cazul în care cumpărătorul solicită exploatarea masei lemnoase în devans faţă de graficul de eşalonare care va fi stabilit conform Ordinului 1540/2011, predarea spre exploatare a volumului solicitat suplimentar se poate face numai după achitarea contravalorii acestuia.

**5.6.** Eventualele obligaţii financiare (creanţe/datorii), existente între vânzător şi cumpărător în afara prezentului contract, pot fi stinse prin compensare în cadrul prezentului contract, în conformitate cu legislaţia în vigoare.

**Capitolul VI. CAUŢIUNEA.**

**6.1.** Cumpărătorul va depune la Comuna Valea Ierii, anticipat emiterii autorizaţiei de exploatare, o cauţiune de **5 %** din valoarea masei lemnoase aferente partizii autorizate în scopul asigurării fondurilor necesare pentru acoperirea cheltuielilor privind eventualele prejudicii de natura celor prevăzute la art. 65 alin. (1) din Legea nr. 46/2008 - Codul Silvic, inclusiv pentru refacerea elementelor de drum forestier distruse din vina titularului autorizaţiei de exploatare.

**6.2.** Cuantumul cauţiunii în sumă de **\_\_\_\_\_\_\_\_ lei**, prevăzută de Legea nr. 46/2008 – Codul Silvic, se depune într-un cont aflat la dispoziția vânzătorului. (Din suma de \_\_\_\_\_\_\_\_ lei se scade suma de \_\_\_\_\_\_ lei reprezentând garantia de contractare, cumpărătorul plătind doar diferența de **\_\_\_\_\_\_\_\_\_\_\_\_\_\_lei.)**

**6.3.** Dacă pe parcursul derulării contractului se folosesc sume din cauţiune, în condiţiile legii, cumpărătorul este obligat să reconstituie cauţiunea la nivelul iniţial, în termen de 5 zile calendaristice.

**6.4.** Vânzătorul are dreptul de a emite pretenţii asupra cauţiunii şi pentru contravaloarea lucrărilor de curăţire a parchetului de resturi de exploatare, neexecutate de cumpărător în cadrul termenelor stabilite pentru reprimirea parchetului, pentru refacerea drumurilor auto forestiere şi a lucrărilor de artă ale acestora degradate din vina cumpărătorului, pentru recuperarea puieţilor prejudiciaţi, consolidări, nivelări, precum şi pentru contravaloarea seminţişului/puieţilor prejudiciat/prejudiciaţi peste limitele admise, stabilită conform prevederilor legale în vigoare.

**6.5.** Restituirea sumelor aferente cauţiunii se face după aprobarea procesului verbal de reprimire a parchetului și lichidarea obligațiilor financiare determinate de obiectul cauţiunii.

**Capitolul VII. PREDAREA – PRIMIREA MASEI LEMNOASE CONTRACTATE.**

**7.1.** După semnarea prezentului contract cumpărătorul este în drept să verifice prevederile actului/actelor de punere în valoare al partizii/ale partizilor, sub aspectul numărului de arbori prevăzut în actul de punere în valoare, până la predarea spre exploatare a masei lemnoase.

**7.2.** Cu prilejul acţiunii de predare - primire spre exploatare a partizii care face obiectul prezentului contract, cumpărătorul poate solicita vânzătorului recepţia numărului de arbori prevăzut în actul de punere în valoare. Dacă în urma verificărilor se constată diferenţe între numărul de arbori existent în teren şi cel prevăzut în actul de punere în valoare, se va încheia un act adiţional prin care se reactualizează în mod corespunzător prevederile prezentului contract.

**7.3.** Constatările făcute conform prevederilor de la punctul 7.2. se consemnează într-un proces verbal încheiat de reprezentanţii legali ai părţilor contractante care, după aprobare de către părţi, constituie baza încheierii actului adiţional.

**7.4.** Predarea spre exploatare a parchetului fiecărei partizi contractate se face efectiv pe teren de către şeful ocolului silvic sau reprezentantul împuternicit al acestuia, în prezenţa pădurarului titular de canton, către cumpărător ori către reprezentantul împuternicit al acestuia, întocmindu-se procesulverbal de predare-primire, al cărui model este prevăzut în instrucţiunile în vigoare.

**7.5.** În cazul în care, anticipat autorizării la exploatare, cumpărătorul achită întreaga contravaloare a masei lemnoase aferentă partizii respective, concomitent cu predarea spre exploatare a parchetului se poate preda integral şi masa lemnoasă, fără a mai fi necesară predarea pe postaţe.

**7.6.** Dreptul de proprietate asupra masei lemnoase contractate trece de la vânzător la cumpărător cu prilejul încheierii, între părţile contractante, a procesului verbal de predare – primire a masei lemnoase spre exploatare, dacă contravaloarea acesteia a fost achitată integral, până la acea dată, de către cumpărător.

**Capitolul VIII. OBLIGAŢIILE PĂRŢILOR.**

**8.1.** **Obligaţiile principale ale vânzătorului.**

**8.1.1**. Eliberează autorizaţia de exploatare a partizii conform termenelor din eşalonare, stabilite de comun acord în prezentul contract şi în condiţiile prevăzute de instrucţiunile în vigoare. Poate autoriza pregătirea parchetului, cu maximum 30 de zile înainte de începerea exploatării masei lemnoase, numai pentru: instalarea de funiculare; amenajarea drumurilor de tractor; asigurarea condiţiilor pentru respectarea normelor de tehnica securităţii muncii; lucrări de organizare a şantierului de exploatare. Această perioadă se înscrie în autorizaţia de exploatare, cu precizarea expresă a lucrărilor care pot fi efectuate.

**8.1.1.** Predă parchetul spre exploatare, conform prevederilor instrucţiunilor în vigoare, cumpărătorului ori reprezentantului împuternicit al acestuia, respectând precizările de la punctele a) şi b) de mai jos.

**a).** Predarea – primirea se face pe bază de proces verbal, întocmit în cel puţin două exemplare.

**b).** Procesul verbal de predare - primire a parchetului va respecta modelul prevăzut de reglementările în vigoare.

**8.1.2.** Pune la dispoziţia cumpărătorului suprafeţele necesare amplasării platformei / platformelor primare, dacă aceasta/acestea se amplasează în fondul forestier administrat de ocolul silvic.

**8.1.3.** Urmăreşte respectarea graficului de eşalonare la exploatare a masei lemnoase , ţinând cont de restricţiile legale şi cerinţele silviculturale ale arboretului.

**8.1.4.** La predarea spre exploatare a parchetului, materializează pe teren căile şi instalaţiile pentru scos - apropiatul lemnului prevăzute în tehnologia de exploatare aprobată şi înscrisă în autorizaţia de exploatare, doar în cazul în care Ocolul Silvic Muntele Mare sau vânzatorul este proprietarul ori administratorului drumului auto forestier.

**8.1.5.** Constată și evaluează necesarul lucrărilor de reparaţii ale drumurilor forestiere survenite în urma deprecierilor provocate de cumpărător printr-o exploatare necorespunzătoare în procesul de recoltare şi de transportul masei lemnoase aferentă prezentului contract, doar în cazul în care Ocolul Silvic Muntele Mare sau vânzatorul este proprietarul ori administratorului drumului auto forestier.

**8.1.6.** La predarea spre exploatare a parchetului, materializează pe teren căile şi instalaţiile pentru scos - apropiatul lemnului prevăzute în tehnologia de exploatare aprobată şi înscrisă în autorizaţia de exploatare.

**8.1.7.** Cu prilejul controalelor de exploatare, verifică respectarea regulilor silvice de exploatare (inclusiv modul de doborâre a arborilor, cu accent pe elementele dimensionale ale cioatelor), constată, inventariază şi estimează volumul arborilor prejudiciaţi de cumpărător prin lucrările de exploatare a masei lemnoase, dacă aceştia nu sunt tăiaţi şi se găsesc pe teren, în conformitate cu instrucţiunile în vigoare. Totodată, vânzătorul, potrivit atribuţiilor şi competenţelor sale, aplică şi sancţiunile prevăzute de legislaţia privind constatarea şi sancţionarea contravenţiilor şi infracţiunilor silvice. De asemenea, cu ocazia oricăror controale, verifică utilizarea echipamentului individual de protecţie a muncii iar în cazul constatării unor deficienţe sesizează instituţiile abilitate ale statului.

**8.1.8.** În cazul în care constată abateri ale cumpărătorului de la reglementările privind recoltarea masei lemnoase, vânzătorul va sesiza Comisia de atestare a operatorilor economici în activitatea de exploatare forestieră, în vederea anulării sau retragerii atestatului cumpărătorului, după caz.

**8.1.9.** Cel târziu la predarea - primirea masei lemnoase spre exploatare, aduce la cunoştinţa cumpărătorului ori reprezentantului împuternicit al acestuia obligaţiile care îi revin din Standardul de certificare a managementului forestier (inclusiv cele referitoare la obligativitatea dotării şi utilizării echipamentului individual de protecţie), aferente pădurii şi suprafeţei pe care este constituită fiecare partidă care face obiectul prezentului contract. De asemenea, în cazul suprafeţelor certificate, aduce la cunoştinţa cumpărătorului aspectele identificate la evaluarea impactului de mediu şi social al operaţiunilor forestiere, efectuată cu ocazia punerii în valoare (Anexa la actul de punere în valoare), precum şi măsurile necesare pentru protejarea acestora.

**8.1.10.** Constată neconformităţile în raport cu standardul de certificare referitor la exploatarea masei lemnoase contractată, notifică cumpărătorul în vederea eliminării acestora şi completează Anexa 10 din Manualul de proceduri pentru management forestier FSC.

**8.1.11.** Reprimește parchetul la sfârşitul exploatării fiecărei partizi care face obiectul prezentului contract în termen de cel mult 5 zile de la data notificării scrise a titularului autorizației de exploatare dar nu mai târziu de termenul prevăzut în autorizația de exploatare, numai în cazul în care sunt întrunite şi respectate toate condiţiile menţionate în instrucţiunile în vigoare şi în prezentul contract, în prezenţa delegatului împuternicit al cumpărătorului, întocmindu-se procesul verbal de reprimire, în două exemplare. După încheierea acestui act, întreaga răspundere privind situaţia din teren revine personalului silvic care a efectuat reprimirea parchetului. Sancţiunile privind exploatarea masei lemnoase, aplicate cumpărătorului, se înscriu, de către personalul silvic împuternicit, în cazierul tehnic de exploatare, conform reglementărilor legale. În cazul neprezentării reprezentantului cumpărătorului, reprimirea parchetului se face în lipsa acestuia, conform prevederilor legale în vigoare, consemnându -se, dacă este cazul, şi valoarea pagubelor constatate, precum şi eventualele penalităţi. Un exemplar al procesului-verbal de reprimire se trimite cumpărătorului, în termen de 5 zile de la data efectuării reprimirii. În cazul în care sunt întrunite condițiile menționate în instrucțiunie în vigoare, la cererea titularului autorizației, reprimirea parchetului se poate face în devans față de termenul prevăzut în autorizația de exploatare.

**8.1.12**. În cazul în care reprimirea parchetului nu se poate realiza, la termenul prevăzut pentru reprimire se încheie un act de constatare în care se precizează termenul până la care exploatarea poate continua, cu respectarea instrucţiunilor în vigoare şi cu plata penalităţilor prevăzute în prezentul contract, pentru fiecare zi din acest interval. Termenul acordat va fi corespunzător volumului de masă lemnoasă nerecoltat sau duratei necesare pentru efectuarea lucrărilor de curăţire a parchetului. Actul de constatare se înscrie în autorizaţia de exploatare la rubrica privind prelungirea autorizaţiei.

**8.1.13.** Asigură accesibilitatea şi practicabilitatea drumurilor auto forestiere, prin lucrări de întreţinere şi reparaţii ale acestora pentru a nu întrerupe fluxul tehnologic de exploatare - transport, doar in cazul in care Ocolul Silvic Muntele Mare sau vanzatorul este proprietarul sau administratorul acesteia .

**8.1.14.** Prin ocolul silvic, respectiv prin şeful de ocol şi contabilul şef, va urmări îndeplinirea clauzelor contractuale, cu obligaţia ca în cazul nerespectării acestora să notifice cumpărătorul şi să întocmească documentaţia necesară rezilierii contractului pe care o va înainta conducerii direcţiei silvice, inclusiv cu propunerea de a se emite pretenţii 6 asupra masei lemnoase aflată în faze pe suprafaţa parchetului şi în platforma primară, în limita cuantumului contravalorii obligaţiilor neonorate de cumpărător.

**8.2. Obligaţiile principale ale cumpărătorului.**

**8.2.1.** Să plătească contravaloarea tuturor obligațiilor financiare conform prevederilor prezentului contract.

**8.2.2.** Să respecte normele privind protecţia mediului, a normelor de prevenire şi stingere a incendiilor în fond forestier precum şi Legea nr. 307/2006 privind apărarea împotriva incendiilor (să doteze echipa de exploatare cu mijloace tehnice de primă intervenţie în caz de incendiu , să nu fumeze decât în spaţii special amenajate în acest scop, să nu folosească focul deschis pe suprafaţa parchetului, a platformei primare etc), a instrucţiunilor în vigoare privind termenele, modalităţile şi perioadele de colectare, scoatere şi transportul materialelor lemnoase, precum şi alte reglementări în vigoare pe perioada derulării prezentului contract.

**8.2.3.** Să ridice autorizaţia de exploatare, înainte de termenul prevăzut pentru începerea exploatării, să participe la predarea - primirea efectivă, în teren, a parchetelor / postaţelor, direct sau prin delegat împuternicit, care răspunde şi de respectarea regulilor silvice de exploatare, conform instrucţiunilor în vigoare. Predarea - primirea se va face numai după îndeplinirea de către cumpărător a obligaţiilor care-i revin conform prezentului contract.

**8.2.4.** Să exploateze masa lemnoasă numai pe bază de autorizaţie de exploatare, în cadrul perioadelor şi termenelor prevăzute de aceasta. Este interzisă exploatarea masei lemnoase în afara termenelor prevăzute în autorizaţia de exploatare.

**8.2.5.** Să suporte toate pagubele produse din culpă fondului forestier (prejudicii, pagube provenite prin tăieri ilegale, incendii, etc) constatate pe suprafața parchetului, a platformei primare și de-a lungul căilor de scos - apropiat conform tehnologiei aprobate, de la predarea - primirea parchetului spre exploatare, pe bază de proces verbal de predare-primire, până la reprimirea acestuia, pe bază de proces verbal de reprimire.

**8.2.6.** Să respecte eşalonarea exploatării masei lemnoase , stabilită conform Ordinului 1540/2011 de comun acord cu vânzătorul.

**8.2.7.** În cazul în care pentru colectarea lemnului este necesar să traverseze terenurile aparţinând altor proprietari, cumpărătorul are obligaţia plăţii servituţii de trecere sau a despăgubirilor stabilite prin înţelegere scrisă cu proprietarii respectivi, încheiată înaintea autorizării partizii spre exploatare.

**8.2.8.** Să probeze imposibilitatea asigurării accesului la parchet în condiţiile art. 67 alin. (2) din Legea nr. 46/2008 - Codul silvic, cu modificările şi completările ulterioare, caz în care contractul se reziliază de drept, pentru partida respectivă.

**8.2.9.** Să asigure amenajarea/montarea şi punerea în funcţiune a instalaţiilor de scos – apropiat a materialului lemnos, până cel târziu la termenul de începere a exploatării prevăzut în graficul de eşalonare. Căile şi instalaţiile pentru scos - apropiatul lemnului sunt cele prevăzute în tehnologia aprobată şi înscrise în autorizaţia de exploatare, materializate pe teren de către vânzător.

**8.2.10.** Să execute lucrările de exploatare forestieră în aşa fel încât să evite producerea de prejudicii arboretului şi arborilor care nu fac obiectul exploatării, să respecte tehnologia de exploatare (inclusiv instrucţiunile referitoare la doborârea arborilor) şi căile de colectare şi transport stabilite prin autorizaţia de exploatare. Să asigure amenajarea şi întreţinerea căilor şi instalaţiilor pentru scos – apropiatul lemnului şi protejarea arborilor limitrofi acestora, împotriva vătămării, prin lungoane, ţăruşi, manşoane etc., înainte de începerea exploatării masei lemnoase.

**8.2.11**. Să participe direct sau prin împuternicit, conform graficului de controale stabilit de comun acord cu vânzătorul sau ori de câte ori este convocat de vânzător, la controlul exploatării.

**8.2.12.** Să semnaleze vânzătorului problemele privind accesibilitatea şi practicabilitatea drumurilor auto forestiere şi ale altor căi de transport aferente parchetului din care se scoate materialul lemnos, ori de cate ori este necesar, numai in cazul in care ocolul Silvic Muntele Mare sau vazatorul sunt proprietari sau administratorii drumului.

**8.2.13.** Să suporte contravaloarea lucrărilor de reparaţii ale drumurilor forestiere şi ale lucrărilor de artă ale acestora survenite în urma deprecierilor provocate printr-o exploatare necorespunzatoare în procesul de recoltare şi de transport a masei lemnoase aferentă prezentului contract, în baza constatărilor şi evaluărilor efectuate de vânzător şi însuşite de reprezentantul legal al cumpărătorului.

**8.2.14.** Să folosească la transportul masei lemnoase numai mijloace de transport care se încadrează în parametrii tehnici proiectaţi ai drumului forestier utilizat.

**8.2.15.** Să predea, la terminarea exploatării, în stare de funcţionare, drumul forestier utilizat, pe baza procesului verbal de reprimire a parchetului însuşit de ambele părţi, contravaloarea eventualelor deteriorări urmând a fi plătită sau recuperată din valoarea cauţiunii, constituită conform prezentului contract.

**8.2.16.** Să predea ocolului silvic, în termen de 60 de zile de la reprimirea parchetului de către vânzător, suprafeţele folosite ca platforme primare. Depăşirea termenului de 60 de zile se sancţionează conform prevederilor legale în vigoare.

**8.2.17.** Să sesizeze ocolul silvic pentru constatare, dacă prin recoltarea arborilor autorizaţi la exploatare au fost prejudiciaţi - rupţi, dezrădăcinaţi - arbori nemarcaţi. Constatarea, inventarierea şi estimarea volumului arborilor prejudiciaţi se pot face şi fără o sesizare prealabilă, prin controale de exploatare, şi se finalizează prin procesul-verbal de control al exploatării. Volumul arborilor prejudiciaţi şi valoarea prejudiciilor se determină şi se calculează în conformitate cu reglementările în vigoare.

**8.2.18.** Să nu taie arbori nemarcaţi şi să nu scoată arbori din pământ pe cuprinsul suprafeţelor predate spre exploatare şi în afara acestora. În situaţia în care se produc astfel de tăieri, acestea intră sub incidenţa prevederilor Legii nr. 171/2010, cu modificările şi completărie ulterioare, sau ale Legii nr. 46/2008 – Codul Silvic, cu modificările şi completărie ulterioare, după caz, prejudiciul calculându-se conform legislaţiei în vigoare.

**8.2.19.** Să respecte prevederile Caietului de sarcini aferent licitaţiei / negocierii la care s-a adjudecat, de către cumpărător, masa lemnoasă care face obiectul prezentului contract, coroborate cu prevederile prezentului contract.

**8.2.20.** Pentru suprafețele certificate să respecte cerinţele Standardului privind certificarea managementului forestier, comunicate în scris de către vânzător, pentru activitatea de exploatare a masei lemnoase (inclusiv cele referitoare la dotarea şi utilizarea echipamentului individual de protecţie).

**8.2.21.** Să amplaseze la loc vizibil panoul prevăzut de instrucţiunile în vigoare conţinînd datele şi informaţiile de identificare a parchetului prevăzute de aceste instrucţiuni.

**8.2.22.** Să obţină şi să respecte prevederile autorizaţiei de mediu pentru activitatea de exploatare a masei lemnoase, conform reglementărilor legale.

**8.2.23.** Să sisteze lucrările de exploatare a masei lemnoase şi să anunţe instituţiile abilitate ale statului şi vânzătorul, în cazul identificării unor mărturii ale siturilor arheologice, paleontologice, fosilifere.

**8.2.24.** Să respecte tehnologia de exploatare, declarată și asumată de către cumpărător cu prilejul participării la licitația/negocierea în urma căreia s-a adjudecat masa lemnoasă care face obiectul prezentului contract.

**Capitolul IX. PENALITĂŢI ŞI DAUNE – INTERESE.**

**9.1.** Pentru neexecutarea, executarea cu întârziere sau executarea necorespunzătoare a obligaţiilor asumate prin prezentul contract, partea în culpă datorează celeilalte părţi penalităţi şi/sau daune – interese, conform prevederilor din acest contract şi ale legislaţiei în vigoare. Penalităţile se vor factura lunar, în primele 5 zile lucrătoare ale lunii următoare celei pentru care se calculează.

**9.2.** Pentru neexecutarea, executarea cu întârziere sau executarea necorespunzătoare a obligaţiilor asumate prin prezentul contract, partea în culpă este de drept în întârziere, fără vreo notificare prealabilă.

**9.3.** Vânzătorul datorează penalităţi cumpărătorului, în următoarele situaţii:

**9.3.1**.dacă până la termenul stabilit pentru începerea exploatării, conform graficului de eşalonare prevăzut în Anexa nr. 2, nu emite autorizaţia de exploatare, fără motive întemeiate şi din vina sa, vânzătorul va plăti penalităţi la nivelul ratei dobânzii de referinţă stabilită de Banca Națională a României plus 8 puncte procentuale din valoarea masei lemnoase din partida care trebuia să fie autorizată la exploatare, pentru fiecare zi de întârziere;

**9.3.2.**dacă în termenul şi în condiţiile stabilite prin prezentul contract, nu predă spre exploatare partida / noua postaţă, vânzătorul va plăti penalităţi la nivelul ratei dobânzii de referinţă stabilită de Banca Națională a României plus 8 puncte procentuale din valoarea masei lemnoase care trebuia predată, pentru fiecare zi de întârziere;

**9.3.3.** cu excepţia situaţiilor de forţă majoră şi calamităţi naturale, dacă nu intervine în termen de 10 zile lucrătoare de la data sesizării de către cumpărător, cu lucrări de întreţinere sau reparaţii la drumurile auto forestiere pentru a le asigura accesibilitatea şi practicabilitatea, va plăti penalităţi la nivelul ratei dobânzii de referinţă stabilită de Banca Națională a României plus 8 puncte procentuale din valoarea masei lemnoase eşalonată scoasă din fluxul tehnologic de transport, pentru fiecare zi din perioada de întrerupere a transportului.

**9.4.** Cumpărătorul datorează penalităţi vânzătorului, în următoarele situaţii şi cuantumuri:

**9.4.1.** dacă nu achită, în termenul scadent, facturile primite de la vânzător, va plăti penalităţi de întârziere la nivelul ratei dobânzii de referinţă stabilită de Banca Națională a României plus 8 puncte procentuale din valoarea neachitată a facturii, calculate pentru fiecare zi de întârziere începând cu ziua imediat următoare termenului de scadenţă şi până la data stingerii sumei datorate inclusiv;

**9.4.2.** dacă la expirarea termenului de reprimire, mai există în parchet masă lemnoasă, pe picior/în faze sau parchetul nu este curăţat de resturi de exploatare, din motive imputabile cumpărătorului, acesta va plăti penalităţi la nivelul ratei dobânzii de referinţă stabilită de Banca Națională a României plus 8 puncte procentuale din valoarea de adjudecare a volumului lemnului neexploatat şi consemnat în procesul verbal de constatare, respectiv la nivelul ratei dobânzii de referinţă stabilită de Banca Națională a României plus 8 puncte procentuale din valoarea lucrărilor de curăţare a parchetului, pentru fiecare zi de întârziere până la reprimirea parchetului; pentru masa lemnoasă pe picior şi în faze, eşalonată şi neexploatată până la data de 31 decembrie, se aplică, o singură dată, o penalitate unică de 5% din valoarea acestei mase lemnoase; aceste penalităţi nu se calculează în perioadele de restricţii la exploatare a masei lemnoase şi nici pentru masa lemnoasă rămasă, după termenul prevăzut în eşalonare, în platforma primară amplasată în afara parchetului, dar nu mai mult de 60 zile;

**9.4.3.** dacă nu se pot reprimi, în termenul prevăzut în autorizaţia de exploatare, suprafeţele pentru care sunt planificate şi organizate lucrările de regenerare, cumpărătorul plăteşte penalităţi în cuantum de 1% din valoarea devizului întocmit de către ocolul silvic pentru respectiva lucrare de regenerare, pentru fiecare zi de întârziere, precum şi daune – interese în cazul în care se pierde un sezon de vegetaţie.

**9.5.** Dacă suma reprezentând penalităţile nu acoperă eventualele daune determinate de neplata facturilor în termen sau alte daune provocate părţii afectate, partea în culpă este obligată să plătească aceste daune în cuantumul dovedit.

**9.6.** În cazul în care cumpărătorul solicită rezilierea contractului, pentru motive nejustificate şi care nu sunt prevăzute în prezentul contract, acestuia i se execută garanţia de bună execuţie a contractului.

**9.7.** În cazul în care prezentul contract se reziliază din culpa cumpărătorului sau în alte condiții decât forța majoră/calamitățile naturale, cumpărătorul nu va mai fi admis pentru a participa la licitațiile/negocierile organizate de organizator în următoarele 6 luni de la data rezilierii. Prin organizator se înțelege orice unitate a Regiei Naționale a Pădurilor – Romsilva în conformitate cu Art. 1, lit. l) din Regulamentul de valorificare a masei lemnoase aprobat prin Hotărârea de Guvern nr. 617/2016.

**Capitolul X. FORŢA MAJORĂ.**

**10.1.** Prin forţă majoră se înţelege un eveniment exterior, imprevizibil şi de neînlăturat cum ar fi: stare de război, cutremure, inundaţii, „factum principis” şi orice asemenea acte prevăzute de lege şi care sunt de natură a pune una din părţi în imposibilitatea îndeplinirii obligaţiilor asumate. Prin „factum principis” se înţelege acel act al autorităţii competente (intervenit după incheierea contractului) care, prin promulgarea unei legi sau a altui act normativ, pune una din părţi în imposibilitatea îndeplinirii obligaţiilor asumate. Prevederile prezentului articol nu se aplică dacă partea care invocă forţa majoră era în întârziere.

**10.2.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**10.3.** Forţa majoră este constatată de o autoritate competentă.

**10.4.** Forţa majoră trebuie dovedită, de partea contractantă care o invocă, în termen de 5 (cinci) zile calendaristice de la comunicarea, respectiv de la producerea ei.

**10.5.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**10.6.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**10.7.** Nici una dintre părţile contractante nu răspunde de neexecutarea la termen sau/şi de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege.

**10.8.** Forţa majoră ivită după încheierea contractului, care impiedică sau întârzie total / parţial executarea contractului, apără de răspundere partea care nu şi-a putut îndeplini obligaţiile din această cauză, pentru perioada în care această îndeplinire este împiedicată sau întârziată, conform prevederilor din Codul Civil.

**10.9.** Neglijenţa prepuşilor, nerespectarea condiţiilor de utilizare, faptele terţilor şi necunoaşterea legii nu sunt evenimente generate de forţă majoră şi nu pot fi invocate de către nici una dintre părţi.

**10.10.** Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maxim 5 zile de la încetare.

**10.11.** La încetarea forţei majore, reprezentanţii părţilor contractante încheie un proces-verbal de constatare în care se precizează, cu exactitate, data încetării forţei majore.

**10.12.** Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea deplin drept a prezentului contract, fără ca vreuna dintre părţi să poată pretinde celeilalte penalităţi şi daune – interese.

**10.13.** În situaţiile care nu constituie forţă majoră, oprirea activităţii de exploatare se face de către emitentul autorizaţiei, în baza unei note de constatare.

**10.14.** Prelungirea duratei înscrise iniţial în autorizaţia de exploatare și a obligațiilor contractuale se face de către emitentul acesteia, în baza actului adiţional la contract, cu o durată egală cu cea necesară pentru înlăturarea efectelor negative determinate de oprirea lucrărilor de exploatare, cu respectarea perioadelor prevăzute de instrucţiunile în vigoare, în baza proceselor-verbale de constatare a începerii şi respectiv a încetării acţiunii forţei majore, a calamităţilor naturale sau a situaţiilor obiective care au condus la oprirea lucrărilor de exploatare, în cel mult 5 zile de la încetarea cauzelor care au determinat oprirea lucrărilor de exploatare.

**Capitolul XI. SECURITATEA ŞI SĂNĂTATEA ÎN MUNCĂ. PREVENIREA ŞI STINGEREA INCENDIILOR.**

**11.1** Întreaga răspundere privind securitatea și sănătatea în muncă, activitatea de exploatare a masei lemnoase care face obiectul prezentului contract, revine cumpărătorului și se organizează şi se desfăşoară în conformitate cu prevederile Legii nr. 319 / 2006 a securităţii şi sănătăţii în muncă şi ale HG nr. 1425/2006 pentru aprobarea Normelor metodologice de aplicare a prevederilor Legii nr. 319/2006, cu modificările şi completările ulterioare.

**11.2.** Cumpărătorul este pe deplin responsabil pentru respectarea normelor de securitate în muncă a angajaților săi.

**11.3** Accidentul de muncă va fi înregistrat de cumpărător.

**11.3.** Din momentul predării - primirii partizii spre exploatare şi până la reprimirea parchetului, răspunderea privind aplicarea normelor de prevenire şi stingere a incendiilor în fondul forestier și a prevederilor Legii nr. 307/2006 privind apărarea împotriva incendiilor revine cumpărătorului.

**Capitolul XII. SOLUŢIONAREA LITIGIILOR.**

**12.1** Orice litigii izvorâte din interpretarea sau executarea prezentului contract se vor rezolva pe cale amiabilă iar dacă aceasta nu este posibil litigiul va fi dedus, spre judecată, instanţei competente de la sediul vânzătorului.

**12.2** Vânzătorul şi cumpărătorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**12.3** Dacă după 15 zile calendaristice de la începerea acestor tratative directe, vânzătorul şi cumpărătorul nu reuşesc să rezolve în mod amiabil divergenţa contractuală, fiecare poate solicita ca disputa să se soluţioneze de către instanţele judecătoreşti competente de la sediul vânzătorului, în funcţie de competenţa materială, conform reglementărilor în vigoare.

**Capitolul XIII. COMUNICAREA ÎNTRE PĂRŢI.**

**13.1.** Orice comunicare între părţi, referitoare la îndeplinirea prezentului contract, trebuie să fie transmisă în scris.

**13.2.** În accepţiunea părţilor contractante orice notificare adresată de una din părţi celeilalte este valabil îndeplinită dacă va fi transmisă la adresa prevăzută în Capitolul I al prezentului contract, chiar dacă partea şi-a schimbat adresa dar nu a anunţat cocontractantul într-un termen de 5 (cinci) zile lucrătoare.

**13.3.** Comunicările între părţi se pot face prin scrisoare recomandată cu confirmare de primire, precum şi prin telegramă, fax sau E–mail, cu condiţia confirmării în scris a primirii comunicării.

**13.4.** În cazul în care comunicarea se face pe cale poştală, aceasta va fi trimisă prin scrisoare recomandată cu confirmare de primire şi se consideră primită de destinatar la data menţionată pe 11 confirmare de către oficiul poştal primitor. În cazul în care comunicarea se transmite prin telegramă, fax sau E–mail aceasta se consideră primită în prima zi lucrătoare după cea în care a fost expediată.

**13.5**. Orice document comunicat între părţi trebuie înregistrat atât de partea care îl transmite cât şi de partea care îl primeşte.

**Capitolul XIV. LEGEA APLICABILĂ CONTRACTULUI.**

**14.1.** Contractul va fi interpretat conform legilor din România.

**14.2.** Prezentul contract se completează cu prevederile actelor normative în vigoare pe perioada derulării acestuia.

**Capitolul XV. ÎNCETAREA ŞI REZILIEREA CONTRACTULUI.**

**15.1.** Prezentul contract încetează, de drept, în următoarele cazuri:

a) la data expirării duratei prevăzută la Capitolul III, respectiv în actele adiţionale încheiate în acest sens, precum şi în cazul în care nu poate fi asigurat accesul la parchet în condiţiile art. 67 din Legea nr. 46/2008, cu modificările şi completările ulterioare;

b) partida contractată este amplasată pe o suprafaţă de fond forestier retrocedată ulterior încheierii prezentului contract iar exploatarea masei lemnoase contractată nu mai este posibilă legal.

**15.2.** Contractul poate fi reziliat de către vânzător, în mod unilateral, în cazul în care:

a) cumpărătorul nu ridică autorizaţia de exploatare în cel mult 10 zile calendaristice după termenul prevăzut în eşalonare în prezentul contract , renunţă, în scris, la contract sau la derularea acestuia;

b) cumpărătorul nu preia parchetul / postaţa în termen de 5 zile calendaristice de la data prevăzută în eşalonarea la exploatare sau abandonează lucrările pe o perioadă mai mare de 10 zile calendaristice, cu excepţia situaţiilor de forţă majoră;

c) cumpărătorul nu achită integral şi la termen masa lemnoasă facturată;

d) cumpărătorul taie ilegal arbori din suprafaţa aferentă partizii contractate sau din fondul forestier administrat de vânzător; în acest caz, pe lângă rezilierea contractului se aplică sancţiunile legale;

e) cumpărătorul nu exploatează în termen parchetul;

f) cumpărătorul nu respectă cerinţele standardului referitor la certificarea managementului forestier pentru activitatea de exploatare a masei lemnoase (inclusiv cele referitoare la dotarea şi utilizarea echipamentului individual de protecţie), în cazul în care pentru fondul forestier din care se recoltează masa lemnoasă contractată este emis un astfel de certificat;

g) cumpărătorul nu constituie cauţiunea până la data prevăzută pentru autorizarea partizii sau, după caz nu reîntregeşte cauţiunea în termenul de 5 zile prevăzut la Capitolul VI din prezentul contract ;

h) cumpărătorul nu respectă tehnologia de exploatare prevăzută în prezentul contract, declarată şi asumată de către cumpărător cu prilejul participării la licitaţia/negocierea în urma căreia s-a adjudecat masa lemnoasă care face obiectul prezentului contract;

i) cumpărătorului îi încetează valabilitatea certificatului de atestare pentru activitatea de exploatare forestieră înainte de reprimirea parchetelor aferente partizilor contractate şi nu prezintă un nou certificat valabil.

Rezilierea menţionată mai sus se poate face numai după notificarea prealabilă a cumpărătorului, cu 15 zile înainte de data rezilierii contractului.

**15.3.** În cazurile prevăzute la pct. 15.2., cumpărătorul pierde în favoarea vânzătorului garanţia de bună execuţie constituită potrivit Cap. V al prezentului contract.

**15.4.** Contractul poate fi reziliat de cumpărător, în mod unilateral, în cazul în care vânzătorul, în mod nejustificat şi din vina sa:

j) nu eliberează autorizaţia de exploatare în cel mult 5 zile calendaristice după termenul prevăzut în eşalonare ;

k) nu predă parchetul / postaţa în termen de 5 zile calendaristice de la data prevăzută în eşalonare ;

l) nu asigură accesibilitatea masei lemnoase a cumpărătorului, pentru o perioadă mai mare de 30 zile calendaristice. Rezilierea menţionată mai sus se poate face numai după notificarea prealabilă a vânzătorului, cu 15 zile înainte de data rezilierii contractului.

**15.5.** Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune – interese sau penalităţi. În acest caz rezilierea contractului se produce de drept, fără intervenţia instanţelor judecătoreşti, dar cu obligaţia vânzătorului / cumpărătorului de a notifica cumpărătorul / vânzătorul cu 5 (cinci) zile calendaristice înainte, prin scrisoare recomandată cu confirmare de primire, telegramă, E-mail sau fax.

**15.6.** Încetarea contractului nu înlătură obligativitatea executării, de oricare din părţi, a obligaţiilor scadente până în momentul încetării acestuia.

**15.7.** Rezilierea contractului nu împiedică executarea garanţiilor constituite de către cumpărător în favoarea vânzătorului, în cazul neachitării obligaţiilor restante (valoarea masei lemnoase, penalităţi de întârziere, etc.).

**15.8.** Rezilierea totală sau parţială a clauzelor contractului nu are nici un efect asupra obligaţiilor deja scadente între părţi.

**15.9.** Prevederile alineatului precedent nu sunt de natură să înlăture răspunderea părţii care, din vina sa, a determinat încetarea contractului.

**Capitolul XVI. ALTE CLAUZE.**

**16.1.** Prezentul contract, actele adiţionale, anexele la prezentul contract precum şi documentele fiscale sau altele emise de oricare dintre părţi referitor la prezentul contract sunt considerate de acestea confidenţiale.

**16.2.** Părţile se obligă să păstreze confidenţialitatea datelor, informaţiilor şi documentelor pe care le vor deţine ca urmare a executării clauzelor prezentului contract. În cazul încălcării acestei obligaţii, partea în culpă se obligă să plătească celeilalte părţi daune – interese, în cazul în care se constată că divulgarea a produs celeilalte părţi un prejudiciu.

**16.3.** Modificarea şi completarea prezentului contract poate fi facută numai în scris, cu acordul ambelor părţi, prin act adiţional.

**16.4.** Orice modificare a titulaturii oricăreia dintre părţi, a adresei, a numărului de cont, a administratorului sau a oricăror alte date ce pot influenţa buna derulare a prezentului contract se vor comunica, în scris, vânzătorului / cumpărătorului, după caz, prin scrisoare recomandată cu confirmare de primire, sub sancţiunea de daune interese.

**16.5.** Cumpărătorul are obligaţia ca, în termen de 48 ore, să îl anunţe în scris pe vânzător că împotriva sa a fost introdusă o cerere de deschidere a procedurii de insolvenţă, potrivit legislaţiei în vigoare. Omisiunea cumpăratorului de înştiinţare atrage răspunderea reprezentantului legal al cumpărătorului, pentru pagubele pricinuite.

**16.6.** Administratorii, reprezentanţii legali, asociaţii şi/sau acţionarii cumpărătorului care semnează prezentul contract, actele adiţionale şi anexele acestuia, răspund în solidar cu cumpărătorul obligându-se faţă de vânzător să execute obligaţiile debitorului dacă acesta le execută doar parţial sau nu le execută din lipsă de fonduri precum şi în cazul în care nu execută în totalitate obligaţiile asumate în prezentul contract, cu rea credinţă.

**16.7.** Părţile vor considera cazuri de rea credinţă următoarele situaţii: a) încetarea de facto a activităţii cumpărătorului pe persoana juridică debitoare şi desfăşurarea acesteia direct sau prin persoane interpuse printr-o altă persoană juridică;

**16.8.** Nu se poate cesiona dreptul asupra masei lemnoase care face obiectul prezentului contract şi nici obligaţia privind efectuarea lucrărilor de exploatare a masei lemnoase asumată de cumpărător prin participarea la licitaţia/negocierea în urma căreia s-a adjudecat masa lemnoasă care face obiectul prezentului contract.

**Capitolul XVII. PREVEDERI FINALE.**

**17.1**. Prezentul contract, împreună cu anexele sale care fac parte integrantă din cuprinsul său, reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.

**17.2**. Părţile convin că prevederile prezentului contract reprezintă în totalitate termenii aplicabili acestuia şi nu există elemente secundare asupra cărora nu au convenit.

**17.3.** În cazul în care părţile îşi încalcă obligaţiile lor, neexercitarea de partea care suferă vreun prejudiciu a dreptului de a cere executarea întocmai sau prin echivalent bănesc a obligaţiei respective nu înseamnă că ea a renunţat la acest drept al său.

**17.4.** Părţile semnatare ale prezentului contract declară că reprezentanţii lor care semnează contractul sunt pe deplin autorizaţi să o facă şi prin aceasta se obligă să respecte termenii şi condiţiile acestui contract, constituind obligaţii pentru ambele părţi semnatare.

**17.5.** Prezentul contract s-a încheiat la Comuna Valea Ierii, în limba română, în 2 (două) exemplare originale, câte unul pentru fiecare parte, ambele exemplare având aceeaşi valoare probatorie, astăzi \_\_\_\_\_\_\_\_\_\_\_\_\_\_\_\_\_\_, data semnării lui.

**17.6.** Prin semnarea şi aplicarea ştampilei părţile recunosc faptul că au primit câte un exemplar original al prezentului contract.

**I. DATE GENERALE PARTIDA:**

|  |  |  |  |  |
| --- | --- | --- | --- | --- |
| Proprietar | Numar Partida | Felul taierii | Suprafata  [ha] | Volum  [mc] |
| Comuna Valea Ierii |  |  |  |  |

|  |  |  |  |  |
| --- | --- | --- | --- | --- |
| Volumul pe grupe de specii [mc] | | | | |
| Rașinoase | Fag | Stejar | Diverse tari | Diverse moi |
|  |  |  |  |  |

Eșalonarea la tăiere se va face conform Ordinului 1540/2011, cu modificările și completările ulterioare.

**VÂNZĂTOR,** **CUMPĂRĂTO*R*,**

COMUNA VALEA IERII

Primar ­­­­­­­

Duma Gabriel Alexandru